Nelson Rockefeller
Nelsonas Aldrikas Rokfeleris (angl. Nelson Aldrich Rockefeller, 1908 m. liepos 8 d. – 1979 m. sausio 26 d.) – amerikiečių verslininkas ir politikas, nuo 1974 iki 1977 metų ėjęs JAV viceprezidento pareigas. Respublikonų partijos narys. Įtakingos Rokfelerių šeimos narys. 1959–1973 metais ėjo Niujorko valstijos gubernatoriaus pareigas. Prezidentų Franklin D. Roosevelt ir Harry S. Truman valdymo metu ėjo Amerikos respublikos reikalų vicesekretoriaus pareigas (1944–1945 m.), o vėliau, 1953–1954 metais – sveikatos, švietimo ir gerovės departamento vicesekretoriaus pareigas. Rockefeller buvo laikomas liberaliu, progresyviu ir nuosaikiu politiku. Jo politinės veiklos metais liberalai respublikonų partijoje buvo vadinami „Rokfelerio respublikonais”. 1960, 1964 ir 1968 metais nesėkmingai siekė savo kandidatūros į JAV prezidento postą iškėlimo respublikonų partijoje. 1974 metais po Richard Nixon atsistatydinimo buvo paskirtas į JAV viceprezidento postą. Rockeller buvo antrasis viceprezidentas, kuris buvo paskirtas į pareigas, remiantis 25-osis JAV Konstitucijos pataisos nuostatomis. 1976 m. jis atsisakė dalyvauti rinkimuose dėl perrinkimo į šį postą. 1977 metais pasitraukė iš politikos.